נתחיל את הקטע התשיעי בטיפוס על מצוק הארבל, הר שנוצר כתוצאה מפעילות געשית. מערותיו של המצוק שמשו למגורים כבר בתקופה הפרה-היסטורית ובתקופות מאוחרות יותר לאורך ההיסטוריה שימשו למסתור, למין תקופת החשמונאים ועד לתקופה העותומאנית.
מפסגת המצוק ישנה תצפית מרהיבה לעבר הגליל התחתון, הגליל העליון, הכנרת ורמת הגולן. בהמשך מסלולנו נרד דרך בקעת ארבל לכוון כפר חיטים, שהיה המושב השיתופי הראשון בארץ.
בקרבת מקום מצוי קבר נבי- שועייב, האתר הקדוש ביותר לדרוזים, שעל פי המסורת שלהם, שם קבור יתרו, חותן משה. השביל בקטע זה עובר בגליל התחתון המזרחי, שמבנהו הוא רמות נטויות שבקעות ביניהם.
לאחר שעקפנו את כפר חיטים נצטרך לטפס לכוון טבריה עילית. בדרך נעבור דרך המושבה מצפה, הצופה על העיר טבריה והכנרת – ומכאן שמה. המושבה הוקמה על ידי אנשי העלייה השנייה. בהמשך הכביש נגיע לרחוב ספיר בטבריה, המוביל לסיום המסלול בכניסה ליער שוויץ.
עלויות: כולל אוטובוס צמוד מתל-אביב, טיול מודרך וביטוח רק 150 ש"ח.